stanford-oval/wikipedia huggingface dataset:
Jiří Doležal

Jiří Doležal (s. 22. syyskuuta 1963 Praha, Tšekkoslovakia) on tšekkiläinen entinen jääkiekkoilija.
Hän pelasi hyökkääjänä Sparta Prahassa ja JYP-jääkiekkoseurassa 128 ottelua tehden 51+66=117 tehopistettä SM-liigassa Suomessa vuosina 1990–1993. Doležal pelasi Tšekkoslovakian jääkiekkomaajoukkueessa tehden 6 maalia Calgaryn talviolympiakisoissa 1988 ja Tšekin jääkiekkomaajoukkueessa tehden 5 maalia Lillehammerin talviolympikisoissa 1994.
Joey Anderson

| Joey Anderson |
| --- | --- |

Henkilötiedot
Syntynyt: 19. kesäkuuta 1998 (ikä 26) Roseville, Minnesota, Yhdysvallat
Kansalaisuus:   Yhdysvallat
Jääkiekkoilija
Pelipaikka:  oikea laitahyökkääjä
Maila:  oikea
Pituus:  180 cm
Paino:  86 kg
Seura
Seura:  Chicago Blackhawks
Sarja:  NHL
Pelinumero:  22
Aik. seurat:  Minnesota Duluthin yliopisto (NCAA) New Jersey Devils (NHL) Binghamton Devils (AHL) Toronto Maple Leafs (NHL) Toronto Marlies (AHL)
NHL-varaus:  73. varaus, 2016 New Jersey Devils
Joseph Anderson (s. 19. kesäkuuta 1998 Roseville, Minnesota) on yhdysvaltalainen jääkiekkoilija, joka edustaa NHL-seura Chicago Blackhawksin organisaatiota. Anderson voitti alle 18-vuotiaiden maailmanmestaruuskilpailujen maalipörssin vuonna 2016. Seuraavana vuonna hänestä tuli nuorten maailmanmestari.
Helmikuussa 2023 Maple Leafs kauppasi Andersonin, Pavel Gogolevin, ensimmäisen kierroksen varausvuoron vuoden 2025 varaustilaisuudessa ja toisen kierroksen varausvuoron vuoden 2026 varaustilaisuudessa Chicago Blackhawksiin vaihdossa Jake McCabeen, Sam Laffertyyn, viidennen kierroksen varausvuoroon vuoden 2024 varaustilaisuudessa ja viidennen kierroksen varausvuoroon vuoden 2025 varaustilaisuudessa.
Heinäkuussa 2024 Anderson solmi Blackhawksin kanssa kaksivuotisen ja yhteensä 1,6 miljoonan dollarin arvoisen jatkosopimuksen.
Johannes S. Anderson

Johannes Seigfried Anderson (30. heinäkuuta 1887 – 15. huhtikuuta 1950) oli Suomessa syntynyt Yhdysvaltain maavoimien sotilas ensimmäisen maailmansodan aikana. Hän sai urheudestaan Medal of Honorin.
Ensimmäisen maailmansodan urotyö

Johannes S. Anderson liittyi Yhdysvaltain armeijaan Chicagossa, Illinoisissa. 8. lokakuuta 1918 Andersonin yksikön taistellessa Ranskassa sijaitsevan Consenvoyen lähellä yksikkö oli saarrettuna saksalaisten konekivääritulen ympäröimänä. Anderson päätti jättää yksikön ja kiersi saksalaisten selustaan suoraan heidän konekiväärilleen. Hän pääsi sinne ja tappoi konekiväärin käyttäjät. Hän vaimensi aseen, valloitti sen ja palasi 23 saksalaisen sotavangin kanssa. Mitali myönnettiin seuraavana vuonna.
Aiheesta muualla

Congressional Medal of Honor Society
Jonesboron kouluammuskelu

Jonesboron kouluammuskelu oli Arkansasin Jonesborossa sijaitsevassa Westside Middle Schoolissa 24. maaliskuuta 1998 tehty kouluammuskelu, jossa kuoli viisi ja haavoittui kymmenen ihmistä.
Tapahtumat

Opiskelijat ja opettajat olivat palanneet kevätlomalta ammuskelua edeltäneenä päivänä. Kello 12:35 tekopäivänä 11-vuotias Andrew Golden aktivoi palohälytyksen, jonka jälkeen hän liittyi 13-vuotiaan Mitchell Johnsonin seuraan koulun lähimailla, joista oli hyvä näkymä koulun poistumisteihin. Sieltä Golden ja Johnson avasivat tulen evakuoitavia kohti lyhyillä käsiaseilla sekä puoliautomaattisilla ja pulttilukkoisilla kivääreillä. Tulituksessa kuolleet oppilaat olivat 11-vuotiaat Natalie Brooks ja Brittney Varner sekä 12-vuotiaat Paige Ann Herring ja Stephanie Johnson. Heidän lisäkseen surmansa sai kuudennen luokan opettaja Shannon Wright. Haavoittuneita olivat yhdeksän oppilasta ja opettaja Lynette Thetford. Haavoittuneisiin oppilaisiin kuuluivat tytöt, joiden kerrottiin ennen hyökkäystä päättäneen tapailun tekijöiden kanssa. Uhreihin ei kuitenkaan osoitettu kohdistuneen minkäänlaista valikointia. Ammuskelun jälkeen tekijät pakenivat, mutta tulivat poliisin tavoittamiksi.
Alle 14-vuotiaita ei voitu Arkansasissa kouluammuskelun aikaan syyttää aikuisina eikä elinkautinen vankeus ollut mahdollinen seuraamus. Tapauksen jälkeen Arkansasissa kuitenkin hyväksyttiin laki, joka mahdollistaa syyttäjille alle 14-vuotiaidenkin syyttämisen aikuisina ensimmäisen asteen murhasta. Molemmat tekijät vapautettiin 21-vuotispäivinään, Johnson vuonna 2005 ja Golden vuonna 2007. Kouluammuskelun jälkeen Arkansas State University piti muistotilaisuuden, johon osallistui lähes 9 000 ihmistä, heidän joukossaan Janet Reno. Myös muistopuutarha perustettiin tapahtumien jälkeen. 14. elokuuta 2017 Jonesboron kouluammuskelun uhrien perheille myönnettiin 150 miljoonan Yhdysvaltain dollarin korvaukset. Samalla tekijöiltä kiellettiin taloudellinen hyötyminen tekemistään rikoksista.
Tekijöiden taustat ja myöhemmät vaiheet

Golden ja Johnson olivat eri luokka-asteilla eivätkä olleet erityisen läheisiä toisilleen, mutta jakoivat yhteiset koulumatkat bussilla. Johnsonia kuvattiin mahtailevaksi ja hänen kerrottiin kerskailleen jengiin kuulumisella. Aiemmin saman lukuvuoden aikana Johnson oli saanut koululta kolme kurinpitotoimea, joiden aikana hän joutui osallistumaan koulutyöhön oman ryhmänsä ulkopuolella. Häntä syytettiin myös 2-vuotiaan tytön seksuaalisesta hyväksikäytöstä. Goldenilla ei kuvattu esiintyneen käytösongelmia kouluaikana vaan monet aikuiset pitivät häntä hyvätapaisena ja hyväntuulisena. Golden oli myös läheisissä väleissä perheensä kanssa, mutta Johnsonilla oli vaikea isäsuhde. Goldenin kerrottiin kuitenkin jo aiemmin ampuneen ilma-aseella kohti muita lapsia ja eläimiä. Lisäksi molempien tekijöiden kerrottiin puhuneen muista ihmisistä vihamielisesti ja uhanneen jonkin suuren tapahtumisella.
Mitchell Johnson jatkoi rikosten tekemistä aikuisena ja sai vuodesta 2007 lähtien syytteitä huumeisiin, aseisiin ja omaisuuteen liittyneistä rikoksista. Istuttuaan taas vuosia vankilassa Johnson vapautettiin heinäkuussa 2015 ja sijoitettiin huumeongelmaisten kuntoutusohjelmaan.
Andrew Golden muutti nimensä Drew Grantiksi ja asettui Missouriin. Hän haki vuonna 2008 aselupaa piilotettuna kannettavaa lyhyttä käsiasetta varten, mutta Arkansasin poliisi hylkäsi hakemuksen. Golden meni naimisiin ja sai pojan. Hän kuoli 27. heinäkuuta 2019 nokkakolarissa lähellä Arkansasin Cave Citya ollessaan 33-vuotias. Onnettomuudessa kuoli myös toisen auton kuski, 59-vuotias Daniel Petty. Pettyn kyydissä olleet kolme muuta henkilöä loukkaantuivat.
Johanna Andersson

| Henkilötiedot |
| --- | --- | --- |
Syntymäaika: 7. lokakuuta 1989
Syntymäpaikka: Ruotsi
Kansalaisuus:  Ruotsi
Pelipaikka: keskikenttäpelaaja
Pituus: 160 cm
Paino: 60 kg
Seura
Seura: Vittsjö GIK
Pelinumero: 10
Johanna Andersson (s. 7. lokakuuta 1989 Ruotsi) on ruotsalainen jalkapalloilija, pelipaikaltaan keskikenttäpelaaja. Hän edustaa tällä hetkellä Ruotsin Vittsjö GIK:ta.
Käännös suomeksi
Jänkä (lehti)

Jänkä on lappilainen kulttuurilehti. Lehden ensimmäinen numero oli syysnumero vuodelta 2005. Julkaisijana toimii Jänkä ry. Lehden päätoimittaja on Paula Alajärvi.
Lehden teemana on lappilainen kulttuuri koko laajuudessaan. Lehti pyrkii välttämään elitististä leimaa julkaisemalla artikkeleita lähtökohtanaan lappilaisuus ja lappilainen kansankulttuuri. Lehden numeroissa on käsitelty muun muassa saamelaista musiikkia, teatteriseurueita ja lappilaisia taiteilijoita. Lehdessä julkaistaan myös runoja, sarjakuvia ja kolumneja. Kirjoittajana on ollut muun muassa taiteilija Erkki Alajärvi.
Lapin taidetoimikunta myönsi lehdelle vuoden 2011 taidepalkinnon. Vuonna 2012 lehti sai Kulttuurilehtien laatupalkinnon.
Aiheesta muualla

Jänkä-lehden kotisivut
Johanna Almgren

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Johanna Maria-Therese Almgren
Syntymäaika: 22. maaliskuuta 1984
Syntymäpaikka: Borås, Ruotsi
Pelipaikka: keskikenttäpelaaja
Pituus: 170 cm
Paino: 61 kg
Lempinimi: JoJo, Jompa
Junioriseurat
2003: Bälinge IF
Seurat
| Vuodet | Seura | O | (M) |
| 2004–2014 | Göteborg FC | 138 | (18) |
| Yhteensä | Yhteensä | 138 | (18) |
Maajoukkue
| 2008–2013 | Ruotsi | 48 | (0) |
Valmennusura
2014–: Kungsbacka DFF
 Seurajoukkueuran tilastot kattavat vain kansalliset sarjat.
Johanna Maria-Therese Almgren (s. 22. maaliskuuta 1984 Borås, Ruotsi) on ruotsalainen uransa päättänyt jalkapalloilija. Hän pelasi keskikenttäpelaajana. Almgren pelasi juniorivuosiensa jälkeen yksinomaan Damallsvenskanin Göteborg FC:ssä. Hän pelasi myös Ruotsin naisten jalkapallomaajoukkueessa viitenä vuonna tekemättä kuitenkaan yhtään maalia. Almgren lopetti uransa vuonna 2014 jatkuvien polvivaivojen vuoksi.
Marraskuussa 2014 hän ryhtyi Elitettan-seura Kungsbackan päävalmentajaksi.
John Hare

John Hare on yhdysvaltalainen yritysjohtaja, joka on vuodesta 1999 toiminut ABC Radion pääjohtajana. Sitä ennen Hare oli toiminut eriasteisissa johtotehtävissä KXYZ:llä Houstonissa, WRQX:llä Washington DC:ssä, WRIF:llä Detroitissa ja KTKS:llä, WBAP:llä ja KSCS:llä Dallas-Fort Worthin alueella.
John Hare nimettiin Radio Hall of Fameen vuonna 2006.
Johanna (Kastilian kruununtavoittelija)

Prinsessa Johanna 1530-luvun kuvassa.
Johanna (esp. Juana, liikanimi la Beltraneja; 28. helmikuuta 1462 Madrid, Kastilia – 1530 Lissabon, Portugali) oli Kastilian kruununprinsessa ja myöhempi kruununtavoittelija. Kiista hänen oikeudestaan Kastilian kruunuun johti vuosien 1475–1479 Kastilian perimyssotaan, jonka hän hävisi tätipuolelleen Isabella Katolilaiselle.
Elämä

Johannan vanhemmat olivat Kastilian kuningas Henrik IV ja kuningatar Johanna, joka oli Portugalin kuninkaan Alfonso V:n sisar. Johanna tunnetaan liikanimellä la Beltraneja, koska hänen oikeaksi isäkseen väitettiin Beltrán de la Cueva -nimistä hovimiestä, jonka huhuttiin olleen kuningattaren salainen rakastaja. Henrik IV:n ensimmäinen avioliitto Navarran kuningattaren Blankan kanssa oli ollut lapseton, joten Henrikiä epäiltiin kyvyttömäksi siittämään lapsia. Koska Henrikillä ei ollut muita lapsia, cortes-säätykokous tunnusti prinsessa Johannan kruununperijäksi eli Asturian ruhtinattareksi muutamaa viikkoa tämän syntymän jälkeen. Johannan syntyperää koskevien epäilysten vuoksi osa ylhäisöä kiisti hänen oikeutensa Kastilian kruunuun. Myöhemmin väitettiin myös, että Johannan vanhempien avioliitto oli pätemätön ja hän siten joka tapauksessa avioton lapsi, koska lähisukulaisten väliseen avioliittoon olisi vaadittu paavin erikoislupa.
Aatelisten painostuksesta Henrik IV siirsi kruununperijän aseman vuonna 1464 velipuolelleen Alfonsolle sillä ehdolla, että tämä naisi Johannan heidän tultuaan sopivaan ikään. Kapinalliset aateliset julistivat Alfonson kilpailevaksi kuninkaaksi, mutta tämä kuoli vuonna 1468, jolloin avioliitto oli yhä solmimatta. Alfonson kuoltua Henrik IV pakotettiin julistamaan kruununperijäksi sisarpuolensa Isabella, mutta tämän naitua ilman Henrikin lupaa Aragonian kruununprinssin Ferdinandin (tuleva kuningas Ferdinand II) Henrik palautti Johannan kruununperijäksi vuonna 1470. Johanna kihlattiin Ranskan kuninkaan Ludvig XI:n veljen Kaarlen kanssa, joka myös kuoli ennen avioliiton solmimista vuonna 1472.
Henrik IV:n kuoltua joulukuussa 1474 Isabella kruunautti itsensä Kastilian kuningattareksi aviomiehensä ja useiden aatelisten tuella. Alaikäisen Johannan kruununperimysoikeutta ryhtyi puolustamaan hänen enonsa Alfonso V, joka tuli toukokuussa 1475 armeijoineen Kastiliaan ja kihlautui 13-vuotiaan Johannan kanssa, minkä jälkeen he julistautuivat Kastilian hallitsijapariksi. Lähisukulaisina Alfonso ja Johanna eivät halunneet solmia avioliittoa ilman paavin lupaa, jota he eivät koskaan saaneet. Johannan ja Isabellan kannattajien välille puhkesi perimyssota, jossa Johannan tukijat jäivät lopulta tappiolle.
Sota päättyi syyskuussa 1479 solmittuun Alcáçovasin sopimukseen, jonka neuvotteluun Johanna ei itse saanut osallistua. Sopimuksen mukaan Alfonso luopui kihlauksestaan hänen kanssaan ja vaateistaan Kastilian kruunuun, kun taas Johanna pakotettiin valitsemaan joko sulkeutuminen luostariin tai kihlautuminen Isabellan hiljattain syntyneen pojan Juhanan kanssa. Johanna valitsi ensimmäisen vaihtoehdon ja vannoi vuonna 1480 nunnan valan Coimbran luostarissa. Alfonso V myönsi hänelle nimellisen prinsessan arvon Portugalin hovissa ja tämän seuraaja Juhana II salli hänen poistua luostarista vuonna 1482. Johanna piti itseään Kastilian laillisena hallitsijana, kunnes ilmoitti vuonna 1522 luopuneensa oikeudestaan kruunuun Portugalin Juhana III:n hyväksi. Johanna kuoli naimattomana ja lapsettomana Portugalissa vuonna 1530.
Aiheesta muualla

Kuvia tai muita tiedostoja aiheesta Johanna Wikimedia Commonsissa
Juana de Castilla (espanjaksi) Real Academia de la Historia 2018
Johannes Rostamo

Johannes Rostamo (s. 1980) on suomalainen sellisti, joka on toiminut vuodesta 2008 lähtien Tukholman kuninkaallisen filharmonisen orkesterin ensimmäisenä soolosellistinä.
Vierailevana soolosellistinä Rostamo on ollut muun muassa Concertgebouw-orkesterissa Amsterdamissa, Baijerin radion sinfoniaorkesterissa Münchenissä, Mahler Chamber Orchestrassa sekä Australian Chamber Orchestrassa. Vuosina 2006–2008 hän toimi Helsingborgin sinfoniaorkesterin soolosellistinä.
Rostamo on esiintynyt mm. Tukholman kuninkaallisten filharmonikkojen, Helsingborgin sinfoniaorkesterin, Turun kaupunginorkesterin ja Pori Sinfoniettan solistina, ja hän on sekä Stockholm Syndromen että Jousia Ensemblen jäsen.
Rostamo opiskeli Espoon musiikkiopistossa 1989–2000 opettajinaan Heikki Pekkarinen sekä Heikki Rautasalo, ja on sittemmin opiskellut Tukholmassa ja Oslossa opettajinaan Torleif Thedéen, Truls Mørk ja Frans Helmerson. Solistidiplomitutkinnon Rostamo suoritti Edsbergin kamarimusiikki-instituutista keväällä 2008.
Kilpailumenestys

Turun 10. sellokilpailu 2006, 2.palkinto ja Yleisradion erikoispalkinto
Trondheimin kansainvälinen kamarimusiikkikilpailu 2007, toinen palkinto ja yleisöpalkinto (Arctia Pianotrio)
Aiheesta muualla

Stockholm Syndrome Ensemble
Jiří Hrdina

| Jiří Hrdina |
| --- | --- |

Henkilötiedot
Syntynyt: 5. tammikuuta 1958 (ikä 66) Praha, Tšekkoslovakia
Kansalaisuus:   Tšekkoslovakia
Jääkiekkoilija
Lempinimi:  George
Pelipaikka:  keskushyökkääjä
Maila:  vasen
Pituus:  183 cm
Paino:  88 kg
Pelaajaura
Pääsarjaura:  1978–1992
NHL-varaus:  359. varaus, 1984
| Mitalit> Maa:   Tšekkoslovakia.Miesten jääkiekko. Olympialaiset  | Mitalit> Maa:   Tšekkoslovakia.Miesten jääkiekko. Olympialaiset  | Mitalit> Maa:   Tšekkoslovakia.Miesten jääkiekko. Olympialaiset  | Maa:   Tšekkoslovakia> Miesten jääkiekko. |
| --- | --- | --- | --- |
|  Hopeaa | Sarajevo 1984 | jääkiekko |  |
| MM-kilpailut  | MM-kilpailut  | MM-kilpailut  |  |
|  Hopeaa | Suomi 1982 | jääkiekko |  |
|  Hopeaa | Saksa 1983 | jääkiekko |  |
|  Kultaa | Praha 1985 | jääkiekko |  |
|  Pronssia | Wien 1987 | jääkiekko |  |
|  Pronssia | Sveitsi 1990 | jääkiekko |  |
| Stanley Cup  |
| --- | --- | --- |
|  | Calgary Flames | 1989  |
|  | Pittsburgh Penguins | 1991  |
|  | Pittsburgh Penguins | 1992  |
Jiří Hrdina (s. 5. tammikuuta 1958 Praha Tšekkoslovakia) on entinen tšekkoslovakialainen jääkiekkoilija. Pelipaikaltaan hän oli keskushyökkääjä.
Ura

Hrdina pelasi juniorijääkiekkoa aluksi Autoskoda Mladá Boleslavissa, mutta siirtyi vuonna 1977 pelaamaan Sparta Prahaan, jossa pelasi myös ensimmäiset pääsarjapelinsä syksyllä 1978. Vuonna 1981 hän meni suorittamaan kaksivuotista asepalvelustaan, jonka aikana hän pelasi Dukla Trenčínissä. Keväällä 1982 ja 1983 hän edusti Tšekkoslovakiaa jääkiekon MM-kilpailuissa. Hrdina palasi takaisin Sparta Prahaan vuonna 1983. Sparta Prahassa hän pelasi kevääseen 1988. Hän pelasi tänä aikana vuonna 1984 Sarajevon olympialaisissa, vuosina 1985, 1986 ja 1987 MM-kilpailuissa sekä vuosina 1984 ja 1987 Kanada Cupissa. Hrdina edusti Tšekkoslovakiaa myös Calgaryn olympialaisissa, joiden päätyttä Tšekkoslovakian jääkiekkoliitto antoi hänelle luvan lähteä NHL:ään. Liitto suostui tähän koska Hrdina oli juuri täyttänyt 30 vuotta.
Hrdina pelasi ensimmäisen NHL-ottelunsa Calgary Flamesissa maaliskuussa 1988. Keväällä 1989 Calgary voitti Stanley Cupin. Joulukuussa 1990 Calgary vaihtoi Hrdinan Pittsburgh Penguinsin Jim Kyteen. Keväällä 1991 ja 1992 Pittsburgh voitti Stanley cupin. Kolmannen stanley cup voittonsa jälkeen Hrdina lopetti jääkiekkouransa vuonna 1992. Hän pelasi NHL:ssä neljä kokonaista kautta, joista kolmena voitti Stanley cupin.
Hrdina auttoi Pittsburghissa pelatessaan nuorta Jaromír Jágria sopeutumaan elämään Pohjois-Amerikassa.
Calgary Flames palkkasi Hrdinan kykyjenetsijäksi jääkiekkouran päätyttyä vuonna 1992. Vuodesta 1999 hän on toiminut Dallas Starsin kykyjenetsijänä.
Hrdina edusti Tšekkoslovakiaa yhteensä kuusissa MM-kilpailuissa, kaksissa olympialaisissa ja kahdesti Kanada cupissa.
Parhaat saavutukset

jääkiekon olympiahopea 1984
jääkiekon maailmanmestaruus 1985
kolminkertainen Stanleycupin voittaja 1989, 1991, 1992
Joulutarina (yhdysvaltalainen elokuva)

| Joulutarina> A Christmas Story |
| --- | --- |

Ohjaaja:  Bob Clark
Käsikirjoittaja:   Jean Shepherd  Leigh Brown  Bob Clark 
Tuottaja:   René Dupont  Bob Clark 
Säveltäjä:   Carl Zittrer  Paul Zaza 
Kuvaaja:  Reginald H. Morris
Pääosat:   Peter Billingsley  Melinda Dillon  Darren McGavin 
Valmistustiedot
Valmistusmaa:  Yhdysvallat Kanada
Tuotantoyhtiö:  Metro-Goldwyn-Mayer
Levittäjä:  Metro-Goldwyn-Mayer Netflix Fandango at Home (käännä suomeksi)
Ensi-ilta:  1983
Kesto:  94 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Joulutarina (engl. A Christmas Story) on yhdysvaltalainen Bob Clarkin ohjaama elokuva vuodelta 1983. Siitä on tullut kotimaassaan klassikko, jota esitetään televisiossa joulunpyhinä. Suomessa sitä on esitetty myös nimillä Joululahja, Eräs joululahja ja Eräs joulutarina. Se sijoittuu vuoden 1940 tienoille ja kertoo noin kymmenvuotiaasta Ralphie-pojasta joka toivoo ilmakivääriä joululahjaksi.
Kuvauspaikkana toiminut talo Ohion osavaltion Clevelandissä on elokuvan lavasteina toimineine sisustuksineen muutettu museoksi, jossa voi tilauksesta myös yöpyä.
Judge Reinhold

Judge Reinhold vuonna 1994.
Edward Ernest "Judge" Reinhold, Jr. (s. 21. toukokuuta 1957) on yhdysvaltalainen näyttelijä. Hän sai Emmy-ehdokkuuden vierailevasta esiintymisestään Seinfeldissä.
Reinholdilla on ollut rooleja kymmenissä elokuvissa, joiden joukossa ovat Kuumat kinkut (1982), Beverly Hills kyttä (1984), Gremlins – riiviöt (1984), Beverly Hills kyttä 2 (1987), Beverly Hills kyttä 3 (1994)  Mutta mitä tapahtui joulupukille? (1994), Beethovenin kolmas (2000), Beethovenin neljäs (2001) ja Mutta mitä tapahtui joulupukille 2 (2002).
Aiheesta muualla

Judge Reinhold Internet Movie Databasessa. (englanniksi)
Judge Reinhold Elonetissä.
Johanna-vuodet 1980–1983

| Johanna-vuodet 1980–1983 SIG |
| --- | --- | --- |

Kokoelmalevyn tiedot
 Julkaistu: 7. marraskuuta 2014
 Formaatti: 3CD
 Tyylilaji: uusi aalto, pop rock
 Levy-yhtiö: Johanna Kustannus
SIG:n muut julkaisut
| Sadan vuoden yksinäisyys – Parhaat 1980–1986 2009 | Johanna-vuodet 1980–1983 2014 | Kuinka paljon sua rakastinkaan – Harvinaisuuksia 1978–2008 2019 |
Johanna-vuodet 1980–1983 on SIGin kolmen levyn kokoelma-albumi, joka julkaistiin 7. marraskuuta 2014.
Ensimmäinen levy on koottu albumeista Matkalla maineeseen ja Sudet, toinen levy pohjautuu albumeihin Vuosisadan rakkaustarina ja Syke, ja kolmas levy sisältää singlejä, kappaleiden vaihtoehtoisia versioita sekä aiemmin julkaisemattomia äänityksiä.
Kappaleet

| 0 | 1 | 2 |
| --- | --- | --- |
|  CD 1 Matkalla maineeseen  Hitaammin  Tiina menee naimisiin  Marianne  Siin-saan  Kartsaa  Lauantaina  Viipuri pop  Sille tielle jääneet  Telepatiaa  Kadun leijonat  Seurojentalolla tanssitaan  Uljas uusi maailma  Elämä vie mua  Hai-hou  Tänä yönä  Seksiä, seksiä, seksiä  Koulu palaa  Jos sä rakastat mua  Maailman paras levy  Tirkistelijä  Nukkeihminen  Metsurin koira  Hani-bäni-bum  Sudet  |  CD 2 Laitakaupungin laulu  En koskaan (sinusta tuu selviytymään)  Harhaa  Et mua huomaa  Niin kauan kuin maailma on  Vuosisadan rakkaustarina  Mä kierrän maailmaa  Lolita  Bäng-bäng  Pitkä matka velkuaan  Jos taivas on vain pienille enkeleille  Hyvä ja rauhallinen olla  Pakkolasku viidakkoon  Seis – tahdon muuttaa suuntaa  Hyvää Yötä  Tähtiin  Älä sinä huoli  Rikas rakas köyhä varas  Palestiina  Vallankumous  Lapsuus & lapsellisuus  |  CD 3 Tiina menee naimisiin (Singleversio)  Viipuri-pop (leikkaamaton Versio)  Mosse  Seurojentalolla tanssitaan (pitkä versio)  Rakastan sinua vain  Eikka Elävä  Jos taivas on vain pienille enkeleille (vaihtoehtoinen miksaus)  Jäähyväiset  Älä sinä huoli (Syksyn Sävel -miksaus)  Synnyin tanssiin  Kulkurien majatalo  Matti Inkinen  Bensiinisydän  Sä turhaan hupsu nainen odotat  Luokkasormus  Ankea lapsuus  Pia  Ulla tuutilulla  Uskon rock'n'rolliin  Balladi Somersojalta  Kiihdytän ja syöksyn  Alkon lakon aikana  Huima lumous  Väsyneet askeleet  |
Jonesboro (Arkansas)

| Jonesboro |
| --- | --- |
 Piirikunta Arkansasissa, jossa Jonesboro korostettuna
 Jonesboro
 Koordinaatit: 35°49′41″N, 90°41′39″W 
Valtio:   Yhdysvallat
Osavaltio:   Arkansas
Piirikunta:  Craighead
Perustettu:  1859
Pinta-ala:  
 – Kokonaispinta-ala:  205 km²
Väkiluku (2021):  79 324
 – Väestötiheys:  387 as./km²
 
 jonesboro.org 
Infobox OKVirheellinen NIMI-arvo: 
Jonesboro on kaupunki Yhdysvaltain Arkansas’n osavaltion koilliskulmassa, Craigheadin piirikunnassa. Kaupunki on osavaltion koillisosien suurin ja piirikuntansa hallintokeskus. Kaupungin väkiluku vuonna 2021 oli 79 324 asukasta, ja kaupungin pinta-ala on noin 205 asukasta neliökilometrillä. Kaupungin väestötiheys on noin 387 asukasta neliökilometrillä. Kaupungin väkiluku on kasvussa.  Kaupunki perustettiin vuonna 1859. Kaupungin ja osavaltion suurimman kaupungin, Little Rockin, välinen etäisyys on noin 211 kilometriä.
Väestö

Kaupungissa asui vuoden 2020 väestönlaskennan mukaan 78 524 asukasta. Vuoden 2021 arvion mukaan kaupungissa asui 79 324 asukasta. Heistä suurin osa (51,7 %) oli naisia ja valkoisia (70,9 %). Mustia tai afroamerikkalaisia oli 20,9 %. Ulkomailla syntyneitä oli 5,1 % ja veteraaneja 3 627, joista suurin osa taisteli Vietnamin sodassa. 96,1 % oli maan kansalaisia. Väestön mediaani-ikä on 32,8 vuotta, ulkomaalaisilla hieman korkeampi kuin maassa syntyneillä.
Väestö > Väestönkehitys

Lähde:
| Vuosi | Väestö | Vuosi | Väestö |
| --- | --- | --- | --- |
| 1870 | 155 | 1950 | 16 310 |
| 1880 | NA | 1960 | 21 418 |
| 1890 | 2 065 | 1970 | 27 050 |
| 1900 | 4 508 | 1980 | 31 530 |
| 1910 | 7 123 | 1990 | 46 535 |
| 1920 | 9 384 | 2000 | 55 515 |
| 1930 | 10 326 | 2010 | 67 263 |
| 1940 | 11 724 | 2021 | 79 324 |
Ilmasto

Kaupungissa on kuumat kesät ja kylmät talvet. Kuumin kuukausi on heinäkuu ja kylmin tammikuu. Sateisin kuukausi on toukokuu ja vähäsatesin kesäkuu. Osavaltion ilmasto luokitellaan kosteaksi ja subtrooppiseksi.
Junki

Junki on lyhytperäinen puukko, jota käytettiin entisaikaan yleisesti Pohjanmaalla. Junkilla kuorittiin perunat, silputtiin sipuli, leikattiin ja voideltiin leipää sekä siivutettiin lihaa.
Judgment Day (2009)

Judgment Day on amerikkalaisen vapaapainin järjestämä jokavuotinen tapahtuma, joka on myös tänä vuonna 17. päivä toukokuuta. Edellinen tapahtuma oli Backlash ja Judgment Dayn jälkeen Extreme Rules -tapahtuma.
Ottelut

| # | Matches | Stipulations |
| --- | --- | --- |
| 1 | Batista voitti Randy Ortonin diskauksella | Tavallinen ottelu WWE Championshipista |
| 2 | Christian selätti Jack Swaggerin ja piti ECW mestaruutensa | Tavallinen ottelu ECW Championshipista |
| 3 | Edge selätti Jeff Hardyn ja piti Heavyweight- tittelinsä | Tavallinen ottelu World Heavyweight Championshipista |
| 4 | John Cena voitti Big Shown | Submission Match |
| 5 | Umaga voitto CM Punkin | Samoan Rope Match |
| 6 | Rey Mysterio selätti Chris Jerichon ja piti Intercontinental tittelinsä | Tavallinen ottelu Intercontinental Championshipista |

John Morrinson selätti Shelton Benjaminin.
Joulutorttu (EP)

| Joulutorttu Eläkeläiset |
| --- | --- | --- |

EP-levyn tiedot
 Julkaistu: 2002
 Tyylilaji: humppa
 Levy-yhtiö: Stupido Records
Eläkeläisten muut julkaisut
| Jenkkapolkkahumppa 2001 | Joulutorttu 2002 | Katkolla humppa 2003 |
Joulutorttu on Eläkeläisten vuonna 2002 julkaistu EP-levy.